Men kongen av Böhmen slipper unna denne fryktelige døden, fordi hoffmannen som hadde blitt ansatt for å drepe ham tilstår hva han har fått i oppdra å gjøre. Kongen vender trygt tilbake til sitt eget rike, og har med seg hjem den samme hoffmannen som hadde reddet livet hans. Rasende over dette beordrer kongen av Sicilia sin dronning arrestert og fengslet. Fra fengselet sender dronningen datteren sin, et spedbarn, til barnets kongelige far, i håp om å mykne opp hjertet hans. Men kongen beordrer hjerteløst at barnet skal sendes ut av rikets grenser, og forlates i villmarken for å gå til grunne. Dronningen blir snart stilt for retten, ved en offentlig domstol.